Document ID: 32004R1829

KOMISJONI MÄÄRUS (EÜ) nr 1829/2004,
21. oktoober 2004,
millega Belgia, Portugali, Kreeka ja Küprose osas võetakse vastu erandid jäätmestatistikat käsitleva Euroopa Parlamendi ja nõukogu määruse (EÜ) nr 2150/2002 sätetest
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 25. novembri 2002. aasta määrust (EÜ) nr 2150/2002 jäätmestatistika kohta, (1) eelkõige selle artikli 4 lõiget 1,
võttes arvesse Belgia 12. novembril 2003 esitatud taotlust,
võttes arvesse Portugali 4. detsembril 2003 esitatud taotlust,
võttes arvesse Kreeka 15. jaanuaril 2004 esitatud taotlust,
võttes arvesse Küprose 4. märtsil 2004 esitatud taotlust,
ning arvestades järgmist:
(1)
Vastavalt määruse (EÜ) nr 2150/2002 artikli 4 lõikele 1 võib komisjon üleminekuperioodi vältel lubada erandeid kõnealuse määruse teatavatest sätetest.
(2)
Sellised erandid tuleks lubada Belgiale, Portugalile, Kreekale ja Küprosele nende taotlusel.
(3)
Käesolevas määruses sätestatud meetmed on kooskõlas nõukogu otsusega 89/382/EMÜ, Euratom (2) loodud statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Käesolevaga lubatakse teha määruse (EÜ) nr 2150/2002 sätetest järgmisi erandeid.
a)
Belgial lubatakse teha erandeid I lisa 8. jao punkti 1.1 kirjega 1 (põllumajandus, jahindus ja metsamajandus), kirjega 2 (kalandus) ja kirjega 16 (teenused) ning II lisa 8. jao punktiga 2 seotud tulemuste esitamisel.
b)
Portugalil lubatakse teha erandeid I lisa 8. jao punkti 1.1 kirjega 1 (põllumajandus, jahindus ja metsamajandus), kirjega 2 (kalandus) ja kirjega 16 (teenused) ning II lisa 8. jao punktiga 2 seotud tulemuste esitamisel.
c)
Kreekal lubatakse teha erandeid I lisa 8. jao punkti 1.1 kirjega 1 (põllumajandus, jahindus ja metsamajandus), kirjega 2 (kalandus) ja kirjega 16 (teenused) ning II lisa 8. jao punktiga 2 seotud tulemuste esitamisel.
d)
Küprosel lubatakse teha erandeid I lisa 8. jao punkti 1.1 kirjega 1 (põllumajandus, jahindus ja metsamajandus), kirjega 2 (kalandus) ja kirjega 16 (teenused) ning II lisa 8. jao punktiga 2 seotud tulemuste esitamisel.
2. Lõikes 1 sätestatud erandeid lubatakse üksnes esimese võrdlusaasta (2004) andmete suhtes.
Pärast selle perioodi lõppu edastavad Belgia, Portugal, Kreeka ja Küpros andmeid alates 2006. võrdlusaastast.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. oktoober 2004

Labels: 19
20
12
18
15